**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 28.09.2022, ora 08.00 – 29.09.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 29.09.2022, ora 07.00**

**RÂURI**

**Debitele au fost în creștere** datorită propagării pe cursurile mijlocii şi inferioare ale Someşului, Crasnei, Barcăului, Crişurilor, Mureşului, Begăi, Timişului, Jiului, Oltului, Argeșului și Ialomiței.

Pe râurile din bazinele Tur, Lăpuş, Arieş, Caraş, Cerna, Nera şi bazinele superioare ale Someşului, Crasnei, Barcăului, Crișurilor, Begăi, Timişului, Argeşului şi Ialomiței debitele au fost în scădere, iar pe celelalte râuri au fost în general staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Moravița, Bârzava, bazinele superioare ale Jiului, Oltului, Argeșului, precum și pe cursul superior și mijlociu al Bistriței, cursurile superioare ale Sucevei, Moldovei, Trotușului, Prutului și mai mici (sub 30% din mediile multianuale lunare) pe râurile din bazinele hidrografice: Tazlău, Râmnicu Sărat, Bârlad și Jijia.

Se situează peste **COTA DE ATENȚIE** râul Moravița la stația hidrometrică Moravița (250+32)-jud. TM.

**Debitele vor fi în general în scădere**, exceptând cursurile inferioare ale Someșului, Crișului Negru, Crişului Alb, Mureșului, Begăi, Timișului, Jiului, Argeşului şi Ialomiței, unde vor fi în creștere prin propagare.

Pe râurile din bazinele hidrografice Vedea, Siret, Prut şi pe cele din Dobrogea debitele vor fi relativ staționare.

Sunt posibile creșteri de debite pe unele râuri mici din zonele de deal și munte din vestul şi nord-vestul țării datorită precipitațiilor sub formă de aversă prognozate.

**DUNĂRE**

**Debitul la intrarea în ţară** (secţiunea Baziaş) în intervalul 28-29.09.2022 **a fost în scădere, având valoarea de 4400 m3/s**, peste media multianuală a lunii **septembrie (3800 m3/s).**

În aval de Porțile de Fier debitele au fost în scădere pe sectorul Gruia-Calafat şi în creştere pe sectorul Bechet-Tulcea.

**Debitul la intrarea în ţară** (secţiunea Baziaş) **va fi** **în scădere (4100 m3/s).**

În aval de Porțile de Fier debitele vor fi în scădere pe sectorul Gruia-Bechet şi în creştere pe sectorul Corabia-Tulcea.

În data de 27.09.2022 pe fluviul Dunărea-Brațul Măcin, în Secțiunea Smârdan s-a înregistrat un debit de 144 mc/s, respectiv un nivel de 66 cm. În acest sens, **se trece la încetarea aplicării treptei 1, treptei 2 și treptei 3 de restricții și se revine la aplicarea fazei de atenționare / avertizare** la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv:

-în scop potabil: S.A.A.C. Dăeni, Comuna Smârdan;

-irigații: SC TUMULT GRUP SRL, SC BALTA STAR SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC FRAHER DISTRIBUTION SRL, CORCEA LOREDANA I.I., CORCEA VIOLETA I.I., SC RAI VERDE SRL, A.N.I.F. Tulcea - Am. Peceneaga -Turcoaia – Macin, A.N.I.F. Tulcea - Am. 23 August - Măcin

-piscicultură: S.C. Piscicola Măcin (Am. Turcoaia).

**2.** **Situaţia meteorologică în intervalul 28.09.2022, ora 08.00 –29.09.2022, ora 06.00**

**În ţară** vremea s-a încălzit în regiunile extracarpatice, unde a devenit caldă pentru această dată, iar în rest valorile termice, în scădere ușoară față de ziua precedentă, s-au situat în jurul mediilor multianuale. Cerul a fost variabil, cu înnorări temporare și pe arii restrânse ploi slabe în vestul, nordul, centrul țării și la munte, iar noaptea și în restul teritoriului. În

Banat și sudul Crișanei izolat s-au semnalat descărcări electrice. Vântul a suflat slab și moderat, cu intensificări în zona montană, dar local și temporar și în est și sud-est. Temperaturile maxime s-au încadrat între 15 grade la Joseni și 28 de grade la Zimnicea, iar la ora 6 erau valori termice cuprinse între 4 grade la Toplița și Joseni și 18 grade la Oravița, Sulina și Constanța-dig. S-a format ceață, pe alocuri dimineața în Oltenia și izolat în Banat, Muntenia și nordul Moldovei, iar noaptea în estul Transilvaniei.

**Observaţie:** în intervalul de diagnoză a fost în vigoare o atenționare cod galben emisă de către CNPM pentru Muntenia.

**La Bucureşti** vremea a fost frumoasă și s-a încălzit față de ziua precedentă. Cerul a fost senin în timpul zilei și temporar noros noaptea, când în unele cartiere trecător a plouat. Vântul a suflat slab și moderat. Temperatura maximă a fost de 25 de grade la Afumați și 26 de grade la Filaret și Băneasa, iar la ora 6 erau 14 grade în Băneasa și 15 grade la Afumați și Filaret.

**3. Prognoza meteorologică în intervalul 29.09.2022, ora 08.00–30.09.2022, ora 8.00**

**În ţară** vremea va fi caldă pentru această dată în cea mai mare parte a teritoriului, chiar deosebit de caldă în sud-est. Cerul va fi variabil, cu înnorări temporar accentuate mai ales în a doua parte a zilei și la începutul nopții, când vor fi averse și descărcări electrice în Maramureș și Crișana, local în Banat, Transilvania, precum și în zonele de munte, iar pe arii

mai restrânse și în celelalte regiuni. Izolat va cădea grindină, iar cantitățile de apă vor depăși 15...25 l/mp. Vântul va prezenta intensificări la munte, în special la altitudini mari, unde rafalele vor atinge 60...80 km/h, pe parcursul zilei, temporar și în vestul și estul teritoriului, iar de scurtă durată şi asociat averselor. Temperaturile maxime se vor încadra

între 19 grade în Maramureș și 30 de grade izolat în Muntenia și partea continentală a Dobrogei, iar cele minime în general între 7 şi 17 grade. Dimineața și noaptea, pe arii restrânse, va fi ceață.

**La Bucureşti** vremea va fi predominant frumoasă și mult mai caldă decât în mod obișnuit la sfârșitul lunii septembrie. Cerul va fi variabil, iar vântul va sufla în general slab. Temperatura maximă va fi de 28...29 de grade, iar cea minimă de 12...14 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 27.09.2022 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

**A.R.B.D.D. Tulcea** revine cu informații despre incendiul izbucnit în data de 22.09.2022, în jurul orei 09:30, în interiorul Z.S.P. Letea, pe raza Districtului Ecologic Sulina, la cca 5 km de localitatea Periprava. Acesta a afectat 14 arbori (10 plopi, doi frasini, doi stejari) și lăstăriș de pe o suprafață de 2 ha și a fost stins în data de 28.09.2022, în jurul orei 08:00, de către personalul Districtului Silvic Letea, angajații A.R.B.D.D. și localnici.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 Direcția Comunicare